Grdešić: Hrvatski vojnici krajem godine na sjeveru Iraka (24/7/03) - 2003-07-23
Dogovoreno da hrvatski specijalci djeluju u zoni Iraka koju kontroliraju američke snage
IG: Ovdje su bili prvo predstavnici Ministarstva obrane – pomoćnica ministrice Antunović, Jelena Grčić-Polić, a u Središnjem zapovjedništvu u Tampi za regiju, u koju spadaju i Afganistan i Irak, bila su dva naša časnika zajedno s našim vojnim izaslanikom. Tamo se razgovaralo konkretnije o oblicima i mogućnostima upućivanja jedne hrvatske jedinice u Irak. Kao što znate, hrvatska Vlada je već donijela zaključak o upućivanju jedne manje postrojbe vojnika specijalnih operacija i sada se radi na tehničkoj realizaciji toga. Naravno, konačnu odluku o tome će donijeti Hrvatski sabor. IG: Ne mislim da izaziva kontroverzu. Dapače, ako pratite medije, sami vojnici su svi dobrovoljci. To su profesionalni, visoko osposobljeni vojnici koji u svojoj vojničkoj karijeri to doživljavaju kao nešto izuzetno važno za njihovo daljnje usavršavanje. Što se političkih dimenzija tiče, Hrvatska je opredijeljena – i to je našoj javnosti poznato – za suradnju sa Sjedinjenim Državama, bilo kroz Partnerstvo za mir, NATO savez, ili specijalne misije, poput one u Afganistanu, gdje se nalazi hrvatski vojni policajci. I ovdje, kao što se sjećate, mi smo se zalagali za razoružanje Iraka. Mi smatramo da sada, kada je ono postignuto, Hrvatska može doprinijeti njegovoj stabilizaciji i na ovaj način. Ne bih rekao da je to posebno kontroverzno pitanje unutar Hrvatske. IG: Naravno, svi smo mi zabrinuti. Vidimo kakve su vijesti. Očekujemo da će se situacija stabilizirati. Čini se da su ovi posljednji događaji u Iraku na tom putu. Ono što vam sada mogu reći jest da se planira da hrvatska jedinica bude u sastavu i u prostoru koji kontroliraju američke snage, dakle, da bude u okrilju američkih postrojbi, i to u sjevernom dijelu Iraka, vjerojatno u prostoru koji kontroliraju Kurdi. Američka se strana pokazala izuzetno dobro raspoložena prema primanju hrvatskih vojnika. Oni znaju da su svi naši vojnici prošli ratnu školu, i to u pravome smislu. Svi ti dobrovoljci su veterani Domovinskog rata, koji su iskusili borbu, koji znaju što je pravi okršaj i američka strana to visoko cijeni. Ono što će nama trebati jest američka tehnička pomoć u pripremi te postrojbe obzirom na specijalne uvjete u koje ti vojnici odlaze. Dio naše opreme ne može zadovoljiti pustinjske uvjete. Radi se ustvari o suradnji i razmatranju pojedinačnih tehničkih detalja takve suradnje. IG: Da, riječ je o vojnicima specijalnih postrojbi za posebne namjene, koji mogu obavljati poslove vojne policije, patrole, zaštite objekata i interventnih akcija. Dakle, radi se o jednoj visokofleksibilnoj, visokokvalitetnoj jedinici. IG: Radi se o jednoj kompletnoj maloj jedinici, dakle, i o vojnicima i o logistici u zapovjedništvu. Mislim da je tu riječ o nekih pedeset pripadnika jedinice. IG: Kako sada stoje stvari – naravno, treba pričekati da, prema našem zakonu, Sabor odluči da li će uputiti vojnike u Irak ili ne – ako sve bude teklo onako kao što očekujemo, ja vjerujem da bi oni do kraja ove godine mogli biti spremni za upućivanje u Irak. IG: Oni odlaze praktički s neograničenim terminom, s time da je dogovor da se vojnici rotiraju. Nakon nekog određenog vremena provedenog na terenu, oni bi bili zamijenjeni svježim postrojbama. IG: Razgovori su već obavljeni prije nekoliko dana u Središnjem zapovjedništvu u Tampi. IG: Mislim da ulazimo u novo razdoblje odnosa s novim veleposlanikom u Zagrebom, gospodinom Frankom, ali i sa starim veleposlanikom u Washingtonu na vrlo važnom mjestu zamjenika pomoćnika državnog tajnika za jugoistočnu Europu. Imamo dva važna stara i nova američka djelatnika za Hrvatsku. Bit će to prilika da obnovimo mnogo toga u našim odnosima i već smo u pripremi nekoliko inicijativa. Čim prođu ove ljetne temperature, hrvatsko-američki odnosi ulaze u novu fazu.